lena bhformheastar modhnuithe ar Iarscríbhinní I, II agus III a ghabhann leis an gComhaontú idir an tAontas Eorpach agus an tSeapáin maidir le cúnamh frithpháirteach in ábhair choiriúla

MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

Baineann an togra seo le leasú ar Iarscríbhinní I, II agus III a ghabhann leis an gComhaontú idir an tAontas Eorpach agus an tSeapáin maidir le cúnamh frithpháirteach in ábhair choiriúla.

‑Tá sé d’aidhm ag an gComhaontú comhar níos éifeachtaí a bhunú idir an tAontas Eorpach agus an tSeapáin maidir le cúnamh frithpháirteach in ábhair choiriúla. Faoin gComhaontú, arna iarraidh sin don stát iarrthach, ceanglaítear ar an stát iarrtha cúnamh dlí a chur ar fáil i ndáil le himscrúduithe, ionchúisimh agus imeachtaí eile (lena náirítear imeachtaí breithiúnacha) in ábhair choiriúla.

Síníodh an Comhaontú an 30 Samhain agus an 15 Nollaig 2009, faoi réir a thabhairt i gcrích. Tugadh i gcrích é le Cinneadh 2010/616/AE ón gComhairle an 7 Deireadh Fómhair 2010 agus tháinig sé i bhfeidhm an 2 Eanáir 2011.

Sna hiarscríbhinní a ghabhann leis an gComhaontú liostaítear Údaráis Lárnacha na bPáirtithe Conarthacha (Iarscríbhinn I); na húdaráis atá inniúil faoi dhlíthe na Stát chun iarrataí ar chúnamh dlíthiúil frithpháirteach a thionscnamh de bhun an Chomhaontaithe (Iarscríbhinn II); agus na teangacha a nglactar leo (Iarscríbhinn III).

I gcomhréir le hAirteagal 30 den Chomhaontú, is cuid dhílis den Chomhaontú iad na hiarscríbhinní a ghabhann leis an gComhaontú.

Tá sé in am anois na hiarscríbhinní a ghabhann leis an gComhaontú a thabhairt cothrom le dáta, ós rud é gur gá roinnt athruithe ó údaráis náisiúnta na mBallstát a chur san áireamh. Chuir na Ballstáit in iúl d’Ardrúnaíocht na Comhairle go bhfuil gá le hathruithe den sórt sin. Áirítear sa Chinneadh seo athruithe arna moladh ag na Ballstáit.

‑Lena chois sin, tháinig Rialachán Cur Chun Feidhme (AE) 2017/1939 ón gComhairle i bhfeidhm an 20 Samhain 2017. Maidir le comhaontuithe idirnáisiúnta le tríú tír amháin nó níos mó arna dtabhairt i gcrích ag an Aontas nó ar aontaigh an tAontas dóibh i gcomhréir le hAirteagal 218 den Chonradh ar Fheidhmiú an Aontais Eorpaigh i réimsí a thagann faoi inniúlacht Oifig an Ionchúisitheora Phoiblí Eorpaigh (OIPE), luaitear in Airteagal 104(3) den Rialachán sin go mbeidh na comhaontuithe sin ceangailteach ar OIPE. I bhfianaise na forála sin, is gá na hiarscríbhinní a ghabhann leis an gComhaontú a thabhairt cothrom le dáta chun a áirithiú go naithneofar OIPE, agus a inniúlachtaí dá bhforáiltear in Airteagail 22, 23 agus 25 de Rialachán (AE) 2017/1939 ón gComhairle á bhfeidhmiú aige, mar údarás atá inniúil chun iarrataí ar chúnamh dlíthiúil frithpháirteach de bhun an Chomhaontaithe a thionscnamh, a sheoladh, a fháil agus a fhreagairt.

•Comhsheasmhacht le forálacha beartais atá sa réimse beartais cheana

Is é seo an t‑aon chomhaontú idirnáisiúnta ar leibhéal an Aontais maidir le comhar breithiúnach in ábhair choiriúla lena n‑áirítear ina iarscríbhinní liosta d’údaráis inniúla agus lárnacha agus teangacha inghlactha. Thairis sin, le hAirteagal 104(3) de Rialachán (AE) 2017/1939 ón gComhairle soláthraítear an bunús dlí le haghaidh OIPE a aithint mar údarás lárnach agus inniúil chun críoch an Chomhaontaithe.

•Comhsheasmhacht le beartais eile de chuid an Aontais

neamhbhainteach

2.BUNÚS DLÍ, COIMHDEACHT AGUS COMHRÉIREACHT

•Bunús dlí

Tá an togra seo bunaithe ar Airteagal 82(1)(d) i gcomhréir le hAirteagal 218(6)(a) den Chonradh ar Fheidhmiú an Aontais Eorpaigh (CFAE).

•Coimhdeacht (i gcás inniúlacht neamheisiach)